बीजेपी ने शुरु की मिशन-2019 की तैयारी, सेक्टर स्तर पर व्हाट्सएप ग्रुप बना वोटरों को जोड़ेगी - APN Live हिंदी
होम देश बीजेपी ने शुरु की मिशन-2019 की तैयारी, सेक्टर स्तर पर व्हाट्सएप ग्रुप...
बीजेपी ने शुरु की मिशन-2019 की तैयारी, सेक्टर स्तर पर व्हाट्सएप ग्रुप बना वोटरों को जोड़ेगी
2019 चुनाव जीतने की तैयारियों में जुटी भारतीय जनता पार्टी बूथ स्तर को मजबूत कर रही है। इसी क्रम में सेक्टर स्तर पर व्हाट्स एप ग्रुप बनाकर लोगों को जोड़ा जाना है। इतना ही नहीं बीजेपी पार्टी केंद्र और प्रदेश सरकार के विभिन्न योजनाओं के लाभार्थियों को भी जोड़ रही है। इसके लिए लाभार्थी संपर्क प्रमुखों की सूची तैयार की जा रही है।
गुरुवार को कानपुर-बुंदेलखंड और बृज क्षेत्र के क्षेत्रीय महामंत्री संगठन भवानी सिंह और क्षेत्रीय अध्यक्ष मानवेंद्र सिंह ने पदाधिकारियों के साथ अंशल भवन स्थित क्षेत्रीय कार्यालय पर बैठक की। बैठक में वक्ताओं ने सदस्यता का एकत्रीकरण और पुरानी सदस्यता का सत्यापन करने के लिए कहा।
इस बैठक में अटल बिहारी वाजपेयी के जन्म दिवस 25 दिसंबर के मौके पर बूथ स्तर पर सुशासन दिवस मनाने का निर्णय लिया गया। क्षेत्र में महिलाओं, युवाओं और किसानों का सम्मेलन प्रस्तावित है। वहीं 30 दिसंबर को बूथ पर मन की बात होगी।
उधर बीजेपी ने जिला स्वच्छ भारत मिशन के संयोजक बनाए। मंडल संयोजक नीरज शर्मा, मंडल सह संयोजक रितिक दीक्षित को बनाया गया।
पिछला लेखदिल्ली हाई कोर्ट ने तंदूर कांड के दोषी सुशील शर्मा की तुरंत रिहाई करने का दिया आदेश
अगला लेखअलका लांबा से आम आदमी पार्टी ने मांगा इस्तीफा, प्रवक्‍ता पद से हटाए गए भारती